Република Србија

**ГРАД ВРАЊЕ**

**Радна група за израду Акционог плана за младе за 2025. годину**

05.12.2024. год.

**В р а њ е**

**Извештај о спроведеној јавној расправи Нацрта Акционог плана за младе за 2025. годину**

 Јавна расправа о Нацрту Акционог плана за младе за 2025. годину одржана је 05.12.2024. године у конференцијској сали хотела ,,Ројал путник'' са почетком од 13.10 часова.

 Поред редовне електронске комуникације, спроведене су редовне консултације и састанци, како унутар Радне групе за израду Акционог плана, тако и са свим заинтересованим странама.

 Преко званичног сајта града Врања 04.12.2024. године, <https://vranje.org.rs/vtext/izradjen-akcioni-plan-za-mlade-za-2025-godinu> упућен је јавни позив грађанима и стручној јавности да се упознају са текстом Нацрта Акционог плана за младе за период 2025. године и да дају своје коментаре, сугестије и предлоге. Јавна расправа је промовисана и на друштвеним мрежама од стране Канцеларије за младе, као и на регионалним медијима, где је шира јавност могла да се упозна са деловима Акционог плана.

 Акциони план је представљен уживо младима, представницима неформалних група, удружења младих/за младе и медијима. Присуствовало је око 70 учесника/ца којима је након представљања Акционог плана, дата прилика да укажу на предлоге, сугестије или измене.

 **Мере које садржи Акциони план су следеће:**

* 1. Унапређење запошљивости и самозапошљивости младих и креирање подстицајних услова и програма за развој иновативног креативног и технолошког предузетништа
	2. Побољшани услови за волонтеризам и активно учешће младих
	3. Унапређење здравља и општег благостања младих, као и промоција здравих стилова живота и безбедносне структуре
	4. Побољани услови за учешће младих у креирању културних садржаја и унапређење информисаности

 Предложена мера за решавање стамбеног питања младих јесте усклађена са Стратегијом за младе Републике Србије за период 2023–2030. године, тачније са Посебним циљем 5 и мером 5.4. Међутим, упркос њеној стратешкој утемељености, постоје разлози због којих ова мера не може бити уврштена у Акциони план за младе за 2025. годину.

Остали предлози били су у кохеренцији са поменутим стратешким оквирима, фокусирајући се на активности као што су превенција трговине људима и подстицање активизма младих.

Овај извештај се објављује на званичном Сајту града Врања <https://vranje.org.rs/>